ΓΡΑΠΤΗ ΕΡΩΤΗΣΗ E-0792/03

υποβολή: Stavros Xarchakos (PPE-DE) προς την Επιτροπή

(14 Μαρτίου 2003)

Θέμα: Χρήση του όρου ευρω και των εμβλημάτων της Ένωσης

Έχει παρατηρηθεί ότι ο όρος ευρω χρησιμοποιείται ως πρώτο συνθετικό σε ονομασίες πλείστων όσων επιχειρήσεων, προϊόντων καιπηρεσιών σε πολλά ευρωπαϊκά κράτη (εντός και εκτός της ΕΕ), ενώ το ίδιο γίνεται και με τα εμβλήματα και λοιπά σύμβολα της Ένωσης (αστέρια, σημαία κλπ). Η χρήση όλων των παραπάνω προσθέτει αναμφισβήτητη αίγλη στις επιχειρήσεις που τα χρησιμοποιούν, αλλά δημιουργεί ερωτηματικά για το αν απαιτείται επίσημη άδεια για κάτι τέτοιο, ώστε να μην οδηγηθούν τα σύμβολα της Ένωσης στον ευτελισμό.

Απαιτείται άδεια για την χρήση από επιχειρήσεις ή ιδιώτες ως συνθετικού σε λέξεις του όρου ευρω καθώς και των εμβλημάτων της Ένωσης· Αν ναι, ποια είναι η διαδικασία, πότε έχει χορηγηθεί άδεια και από ποιον φορέα της Ένωσης· Προβλέπονται κυρώσεις και σε ποιες περιπτώσεις για εκείνους που χρησιμοποιούν χωρίς άδεια λέξεις και σύμβολα της Ένωσης·

Απάντηση του κ. Prodi εξ ονόματος της Επιτροπής

(15 Μαΐου 2003)

Σύμφωνα με τις πληροφορίες που διαθέτει η Επιτροπή, η ονομασία ευρώ ή λεπτά του ευρώ δεν προστατεύεται με copyright δυνάμει των διάφορων νομικών συστημάτων των κρατών μελών.

Το σύμβολο ευρώ του ευρώ έχει σχεδιαστεί από τιςπηρεσίες της Επιτροπής. Κατά συνέπεια, το copyright του συμβόλου ευρώ για το ευρώ ανήκει στην Ευρωπαϊκή Κοινότητα, η οποία εκπροσωπείται για το σκοπό αυτό από την Επιτροπή. Ωστόσο, η Επιτροπή δεν αντιτίθεται και μάλλον ενθαρρύνει τη χρήση του, αλλά δεν ανέχεται κανενός είδους και για κανένα λόγο αποκλειστική χρήση του εν λόγω συμβόλου από οιονδήποτε ενδιαφερόμενο(1).

Στο πλαίσιο αυτό, η Επιτροπή επιθυμεί επίσης να τονίσει ότι δεν είναι εξουσιοδοτημένη να χορηγεί άδεια για οποιαδήποτε χρήση του συμβόλου του ευρώ. Εκείνο που επιθυμεί να ενθαρρύνει είναι η χρήση του ως συμβόλου νομίσματος. Κάθε άλλη χρήση του πρέπει να εκτιμάται κατά περίπτωση και, συγκεκριμένα, πρέπει να λαμβάνεταιπόψη το ενδεχόμενο παραβίασης δικαιώματος τρίτου, για παράδειγμα δικαιώματος σε ταυτόσημο ή δυνάμενο να προκαλέσει σύγχυση εμπορικό σήμα.

Όσον αφορά το ευρωπαϊκό έμβλημα: σύμφωνα με τα κριτήρια που συμφωνήθηκαν από το Συμβούλιο της Ευρώπης και την Επιτροπή, η χρήση του ευρωπαϊκού εμβλήματος από τρίτους μπορεί να επιτραπεί εφόσον:

- δεν είναι ικανή να προκαλέσει σύγχυση μεταξύ του χρήστη και της Ένωσης ή του Συμβουλίου της Ευρώπης·

- δεν συνδέεται με στόχους ή δραστηριότητες ασυμβίβαστες με τις αρχές και τους σκοπούς της Ένωσης ή του Συμβουλίου της Ευρώπης.

Η παροχή άδειας για τη χρήση του ευρωπαϊκού εμβλήματος δεν παρέχει κανένα δικαίωμα αποκλειστικότητας και δεν επιτρέπει την ιδιοποίηση του εμβλήματος αυτού ή οιουδήποτε άλλου ανάλογου συμβόλου ή λογότυπου, είτε με καταχώρηση είτε με οποιοδήποτε άλλο μέσο.

Η Γενική Γραμματεία είναι στη διάθεση των ενδιαφερομένων για την εξέταση των συγκεκριμένων σχεδίων προκειμένου να εξασφαλιστεί ότι αυτά συμβιβάζονται με τα προαναφερθέντα κριτήρια.

Δενπάρχει απαγόρευση όσον αφορά τη χρησιμοποίηση της λέξης ευρωπαϊκός(-ή). Ο συνδυασμός των λέξεων Ευρωπαϊκή Κοινότητα, Ευρωπαϊκή Οικονομική Κοινότητα και οι συντμήσεις (ΕΚ, ΕΟΚ κλπ.) στις διάφορες γλώσσες προστατεύονται από το άρθρο 6β της Σύμβασης των Παρισίων.

(1) Ανακοίνωση της Επιτροπής COM(97)418 της 23ης Ιουλίου 1997 σχετικά με τη χρήση του συμβόλου ευρώ για το ευρώ.